Cuneiform Tablet Kt 92/k 114 (AKT 8 69)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB {d}IŠKUR-pí-la-aḫ DUMU a-ni-nim KIŠIB a-šur-lá-ma-sí DUMU la-qé-eb KIŠIB na-zi DUMU PUZUR₄-ba-ni-ni 3 ma-na KÙ.BABBAR ṣa-ru-pá-am i-ṣé-er a-šur-lá-ma-sí DUMU la-qé-ep e-lá-ma i-šu iš-tù ḫa-muš-tim ša e-lá-ma ú zu-ba a-na 24 ḫa-am-ša-tim i-ša-qal šu-ma i-na u₄-me-šu ma-al-ú-tim lá iš-qú-ul 1.5 GÍN.TA a-na 1 ma-na-im i-na ITU.KAM-im ṣí-ib-tám ú-ṣa-áb ITU.KAM be-el-tí-É.GAL-lim li-mu-um ša qá-té šu-ḫu-bu-ur 8 ma-na KÙ.BABBAR i-ṣé-er šu-li DUMU PUZUR₄-a-be-eḫ e-lá-ma i-šu 1.5 GÍN.TA ṣí-ib-tám i-na ITU.KAM-im a-na 1 ma-na-im ú-ṣa-áb li-mu-um ša qá-té ba-zi-a DUMU šé-ep-a-lim KIŠIB DINGIR-ba-ni DUMU ib-ni-lí KIŠIB a-šur-ma-lik DUMU PUZUR₄-a-šur KIŠIB i-dí-a-šur DUMU PUZUR₄-a-be-eḫ 4 GÚ 32 ma-na URUDU ḫa-bu-ra-ta-am i-ṣé-er i-dí-a-šur DUMU PUZUR₄-a-be-eḫ e-lá-ma i-šu iš-tù ḫa-muš-tim ša a-šur-re-ṣí a-na 14 ḫa-am-ša-tim i-ša-qal šu-ma lá iš-qúl ki-ma a-wa-at kà-ri-im ṣí-ib-tám ú-ṣa-áb KIŠIB šu-IŠTAR DUMU en-um-a-šur KIŠIB i-ku-mì-šar DUMU ì-lí-dan ša 8 GÍN KÙ.BABBAR ṣa-ru-pá-am i-ṣé-er i-ku-mì-šar DUMU ì-lí-dan e-lá-ma i-šu iš-tù a-lim{ki} i tù-a-ri-šu i-ša-qal KIŠIB i-dí-dí KIŠIB du-du-ri-im KIŠIB a-šur-na-da KIŠIB a-šur-du-ri 2 ma-na 10 GÍN KÙ.BABBAR ṣa-ru-pá-am i-ṣé-er a-šur-du-ri e-lá-ma i-šu iš-tù ḫa-muš-tim ša a-na aḫ-ì-lí a-na 8 ḫa-am-ša-tim i-ša-qal šu-ma la iš-qúl ki-ma a-wa-at kà-ri-im sí-ib-tám a ma-na-im ú-ṣa-áb e-lá-an DUB a-ni-im ša e-li-a-ni sà-ar KIŠIB zu-ba DUMU a-šur-SIPA KIŠIB šu-IŠTAR DUMU sú-a-a KIŠIB ba-al-ṭù-šar DUMU sú-ku-ḫi-im 0.5 ma-na KÙ.BABBAR ṣa-ru-pá-am i-ṣé-er ba-al-ṭù-šar e-lá-ma i-šu iš-tù ḫa-muš-tim ša sú-kà-NIM ù ku-ra a-na ITU.6.KAM i-ša-qal šu-ma lá iš-qúl 1.5 GÍN.TA a-na 1 ma-na-im i-na ITU.KAM-im ṣí-ib-tám ú-ṣa-áb KIŠIB i-dí-sú-in DUMU i-tur₄-DINGIR KIŠIB na-áb-sú-in DUMU a-bi₄-ì-lí KIŠIB id-na-a DUMU ku-ta-a 12 GÍN KÙ.BABBAR ṣa-ru-pá-am i-ṣé-er i-dí-sú-in DUMU i-tur₄-DINGIR a-šur-DU₁₀ i-šu iš-tù ḫa-muš-tim ša pu-šu-ki-in ù en-um-be-lúm ITU ma-ḫu-ur-DINGIR li-mì-im a-šur-i-dí KIŠIB a-šur-{d}UTU-ši DUMU ili₅-tù-ra-am ša 0.66666 ma-na 5 GÍN KÙ.BABBAR ṣa-ru-pá-am i-ṣé-er IŠTAR-il₅-šu DUMU a-zu-za-a a-šur-DU₁₀ i-šu iš-tù li-mì-im a-lá-ḫi-im 1.5 GÍN.TA ṣí-ib-tám ú-ṣa-áb